62023CO0775_INF
Определение на Съда (девети състав) от 7 октомври 2025 г. —Bursa Română de Mărfuri (Законов монопол за посредническите услуги в електроенергийния сектор)
(Дело C‑775/23)
„Преюдициално запитване — Член 53, параграф 2 и член 94 от Процедурния правилник на Съда — Изискване да се изложи фактическият контекст на спора в главното производство — Изискване да се посочат причините, поради които е необходим отговор от Съда, както и връзката между разпоредбите на правото на Съюза, чието тълкуване се иска, и приложимото национално законодателство — Липса на достатъчно точни сведения — Недопустимост“
1.
Преюдициални въпроси — Допустимост — Необходимост от предоставяне на Съда на достатъчно точни сведения за фактическия и правен контекст — Обхват на задължението в областта на конкуренцията — Недостатъчно точни данни за този контекст — Явна недопустимост
(член 267 ДФЕС; Процедурен правилник на Съда, член 53, параграф 2 и член 94)
(вж. т. 23—30 и 42)
2.
Преюдициални въпроси — Допустимост — Необходимост от предоставяне на Съда на достатъчно точни сведения за фактическия и правен контекст — Обхват на задължението в областта на основните свободи — Въпрос, повдигнат по повод на спор, чиито аспекти са свързани само с една държава членка — Непосочване на фактора на привързване, поради който исканото тълкуване е необходимо за решаването на спора — Недопустимост
(член 267 ДФЕС; Процедурен правилник на Съда, член 53, параграф 2 и член 94)
(вж. т. 31—33, 35 и 37)
Диспозитив
Преюдициалното запитване, отправено от Curtea de Apel Bucureşti (Апелативен съд Букурещ, Румъния) с акт от 6 октомври 2023 г., е явно недопустимо.